2021

Árið **2021** (**MMXXI** í rómverskum tölum) var í gregoríska tímatalinu almennt ár sem byrjar á föstudegi.

## Atburðir
### Janúar

* 1. janúar - Fríverslunarsvæði á meginlandi Afríku gekk í gildi.
* 1. janúar - Kúba tók upp einn gjaldmiðil í stað tveggja áður.
* 4. janúar - Breskur dómstóll hafnaði framsalskröfu Bandaríkjanna á hendur Julian Assange.
* 4. janúar - Landamæri Sádi-Arabíu og Katar voru opnuð á ný.
* 5. janúar – Aukakosningar fóru fram um tvö sæti á öldungadeild Bandaríkjaþings í Georgíufylki. Frambjóðendur Demókrataflokksins unnu bæði sætin og skiluðu flokknum þannig naumum þingmeirihluta á öldungadeildinni.
* 6. janúar – Stuðningsmenn Donalds Trump Bandaríkjaforseta réðust á þinghúsið í Washington til að koma í veg fyrir staðfestingu á sigri Joe Biden í forsetakosningunum 2020.
* 9. janúar - Boeing 737-500-flugvél á leið til Vestur-Kalimantan hrapaði í Jövuhaf. Allir 62 um borð fórust.
* 10. janúar - Kim Jong-un var kjörinn aðalritari Kóreska verkamannaflokksins.
* 13. janúar – Guðmundur Felix Grétarsson fékk græddar hendur á sig í Frakklandi, 23 árum eftir slys.
* 14. janúar - Fulltrúadeild Bandaríkjaþings samþykkti vantraust á Donald Trump vegna árásarinnar á þinghúsið.
* 14. janúar - Danska þingið samþykkti að kalla saman landsdóm til að rétta yfir Inger Støjberg, fyrrverandi innflytjendaráðherra, fyrir brot í embætti.
* 15. janúar - Andlát vegna Covid-19 náðu 2 milljónum á heimsvísu.
* 20. janúar – Joe Biden tók við embætti forseta Bandaríkjanna. Kamala Harris tók við embætti varaforseta, fyrst kvenna.
* 22. janúar – Sáttmálinn um bann við kjarnavopnum tók gildi.
* 26. janúar - Kaja Kallas varð forsætisráðherra Eistlands.
* 31. janúar - Nguyễn Phú Trọng var kjörinn aðalritari Víetnamska kommúnistaflokksins í þriðja sinn.

### Febrúar

* 1. febrúar – Herinn í Mjanmar framdi valdarán gegn ríkisstjórn Aung San Suu Kyi.
* 4. febrúar - Joe Biden Bandaríkjaforseti tilkynnti að hætt yrði að útvega Sádi-Arabíu vopn til að nota í borgarastyrjöldinni í Jemen.
* 5. febrúar - Borgarastyrjöldin í Líbíu: Samkomulag náðist á fundi í Genf um starfandi forseta og forsætisráðherra fram að næstu kosningum.
* 9. febrúar - Sameinuðu arabísku furstadæmin komu ómannaða geimfarinu *[[Hope (geimfar)|Hope]]* á braut um Mars.
* 13. febrúar – Mario Draghi tók við embætti forsætisráðherra Ítalíu sem leiðtogi þjóðstjórnar til að taka á kórónaveirufaraldrinum.
* 13. febrúar – Öldungadeild Bandaríkjaþings sýknaði fyrrum Bandaríkjaforsetann Donald Trump af kæru til embættismissis fyrir þátt hans í árásinni á Bandaríkjaþing í janúar.
* 13. febrúar - Óvenjuharður vetrarstormur gekk yfir Bandaríkin og olli dauða 136 og rafmagnsleysi hjá 9,9 milljónum.
* 18. febrúar - Mars 2020: Marsbíllinn *[[Perseverance (Marsbíll)|Perseverance]]* og dróninn *[[Ingenuity (dróni)|Ingenuity]]* lentu á yfirborði Mars eftir 7 mánaða geimferð.
* 19. febrúar - Bandaríkin lýstu því yfir að þau hygðust aftur gerast aðilar að Parísarsamkomulaginu.
* 22. febrúar - Sendiherra Ítala, Luca Attanasio, var myrtur í Lýðstjórnarlýðveldinu Kongó.
* 24. febrúar - Fyrstu skammtarnir af bóluefni sem fóru gegnum skiptiprógrammið COVAX voru afhentir í Gana.
* 26. febrúar - 1270 km2 íshella losnaði frá Brunt-ísbreiðunni á Suðurskautslandinu.

### Mars

* 6. mars - Erkiklerkurinn Ali al-Sistani og Frans páfi hittust í Nadjaf í Írak, sem var fyrsti fundur páfa og erkiklerks.
* 7. mars - Íbúar í Sviss kusu að banna niqab og búrkur í þjóðaratkvæðagreiðslu með 51% meirihluta.
* 19. mars – Eldgos hófst við Fagradalsfjall á Reykjanesskaga.
* 19. mars - Norður-Kórea hætti stjórnmálasambandi við Malasíu sem hafði framselt norðurkóreska borgara til Bandaríkjanna vegna ákæra um peningaþvætti.
* 20. mars - Tyrklandsforseti, Recep Tayyip Erdoğan, tilkynnti að landið drægi sig út úr Istanbúlsáttmálanum gegn kynbundnu ofbeldi.
* 23. mars - Fjórðu þingkosningarnar á tveimur árum fóru fram í Ísrael.
* 23. mars - Gámaskipið *[[Ever Given]]* strandaði í Súesskurðinum og olli þar með langvarandi truflunum á vöruflutningum um allan heim.
* 24. mars - 3.000 andlát vegna Covid-19 urðu í Brasilíu á einum sólarhring, sem var heimsmet.

### Apríl

* 2. apríl - Rússar hófu liðssafnað við landamæri Úkraínu og vöruðu NATO-ríki við að senda herlið þangað.
* 4. apríl - Yfir 270 fórust þegar fellibylurinn Seroja gekk yfir Austur-Nusa Tenggara og Tímor.
* 6. apríl - Héraðsdómur Reykjavíkur kveður upp dóm um að sóttvarnalæknir hafi gengið lengra en sóttvarnalög heimiluðu með því að skikka fólk sem hafði í hús að vernda hér á landi til að sæta fimm daga sóttkví í til þess gerðu sóttvarnarhúsi.
* 7. apríl - Vandræðaleg uppákoma varð á fundi Ursulu von der Leyen og Charles Michel með Recep Tayyip Erdogan Tyrklandsforseta, þar sem gleymst hafði að koma fyrir stól fyrir von der Leyen.
* 9. apríl - Sojús MS-18 flutti þrjá geimfara til Alþjóðlegu geimstöðvarinnar.
* 11. apríl – Forsetakosningar voru haldnar í Perú þar sem Pedro Castillo vann nauman sigur.
* 11. apríl - Íran sakaði Ísrael um „kjarnorkuhryðjuverk“ eftir að skemmdarverk ollu bilun í rafkerfi auðgunarstöðvarinnar í Natanz.
* 13. apríl - Ríkisstjórn Japans samþykkti að dæla geislavirku vatni frá Kjarnorkuverinu í Fukushima í Kyrrahaf yfir 30 ára tímabil.
* 17. apríl - Andlát vegna COVID-19 náðu 3 milljónum á heimsvísu.
* 17. apríl - Átján rússneskir sendifulltrúar og leyniþjónustumenn voru reknir frá Tékklandi eftir yfirlýsingu um að þeir bæru ábyrgð á sprengingum í skotfærageymslum í Vrbětice árið 2014.
* 18. apríl - Tólf knattspyrnufélög úr efstu deildum Evrópu samþykktu þátttöku í evrópskri ofurdeild. Ákvörðunin var víða fordæmd og mörg þeirra drógu stuðning sinn til baka nokkrum dögum síðar.
* 19. apríl - Geimþyrlan *[[Ingenuity (þyrla)|Ingenuity]]* tókst á loft á Mars. Þetta var í fyrsta sinn í sögunni sem menn stýrðu loftfari á annarri plánetu.
* 19. apríl - Raúl Castro sagði af sér embætti aðalritara kúbverska kommúnistaflokksins. Þar með lauk 62ja ára valdatíð Castro-bræðranna.
* 20. apríl - Forseti Tjad, Idriss Déby, lést í átökum við uppreisnarmenn eftir 30 ára valdatíð. Herforingjastjórn tók við völdum.
* 20. apríl - Lögreglumaðurinn Derek Chauvin var dæmdur sekur fyrir morðið á George Floyd í Minneapolis.
* 22. apríl - Dagur jarðar: Haldinn var netfundur þjóðarleiðtoga um loftslagsmál þar sem sett voru metnaðarfyllri markmið um að draga úr losun gróðurhúsalofttegunda.
* 23. apríl - SpaceX flutti fjóra geimfara til Alþjóðlegu geimstöðvarinnar með geimfarinu Crew Dragon Endeavour.
* 24. apríl - Indónesíuher greindi frá því að kafbáturinn KRI Nanggala hefði farist með 53 áhafnarmeðlimum.
* 25. apríl – Stúlknakór frá Húsavík kom fram í myndbandi sem spilað var við afhendingu Óskarsverðlaunanna. Stúlkurnar fluttu lagið *Húsavík – My Home Town* úr kvikmyndinni *[[Eurovision Song Contest: The Story of Fire Saga]]* ásamt sænsku söngkonunni Molly Sandén*.
* [[26. apríl]] - Danska kvikmyndin *Druk* vann Óskarsverðlaun sem besta erlenda kvikmyndin.
* [[28. apríl]] - Evrópusambandið samþykkti [[TCI-samningurinn|TCI-samninginn]] um viðskipti við Bretland.
* [[29. apríl]] - [[Geimferðastofnun Kína]] skaut fyrsta hluta [[Tiangong]]-geimstöðvarinnar á loft.

===Maí===

* [[3. maí]] - 26 létust og yfir 70 slösuðust þegar hluti af [[neðanjarðarlestarkerfi Mexíkóborgar]] hrundi.
* [[5. maí]] - [[SpaceX]] tókst  að skjóta á loft og lenda frumgerð af [[Starship-eldflaug]] eftir fjórar misheppnaðar tilraunir.
* [[10. maí]] - [[Kazungula-brúin]] yfir [[Sambesífljót]], þar sem landamæri [[Namibía|Namibíu]], [[Botsvana]], [[Simbabve]] og [[Sambía|Sambíu]] mætast, var vígð.
* [[11. maí]] - [[Átök Ísraels og Palestínu 2021]]: Ísraelsher skaut eldflaugum á [[Gasaströndin]]a til að svara eldflaugaárásum [[Hamas]] eftir að Ísrael hóf að hrekja Palestínumenn frá heimilum sínum í [[Sheikh Jarrah]] í [[Austur-Jerúsalem]].
* [[14. maí]] - [[Geimferðastofnun Kína]] lenti geimbílnum *Zhurong* á Mars.
* [[15. maí]] - [[Ísraelsher]] skaut eldflaug á háhýsi á Gasaströndinni þar sem voru skrifstofur fréttaveita á borð við [[Associated Press]] og [[Al Jazeera]].
* [[20. maí]] - Ísrael féllst á vopnahlé eftir þrýsting frá alþjóðasamfélaginu og dauða 250 manna.
* [[22. maí]] - Ítalska hljómsveitin [[Måneskin]] sigraði [[Söngvakeppni evrópskra sjónvarpsstöðva 2021]] með laginu „Zitti e buoni“.
* [[22. maí]] – Eldfjallið [[Nyiragongo]] í [[Lýðstjórnarlýðveldið Kongó|Lýðstjórnarlýðveldinu Kongó]] hóf eldgos og náði hraunflæðið að útjaðri borgarinnar [[Goma]]. Hundruð þúsunda íbúa flúðu heimili sín, á fjórða tug létust og hús urðu undir hrauni.
* [[23. maí]] – [[Manchester City]] fagnaði 7. Englandstitli sínum.
* [[23. maí]] – Ríkisstjórn [[Hvíta-Rússland]]s neyddi farþegaflugvél [[Ryanair]] á leið til [[Litáen]] til að lenda í Hvíta-Rússlandi til þess að geta handtekið stjórnarandstæðinginn [[Raman Pratasevitsj]].
* [[24. maí]] – [[Evrópusambandið]] bannaði Hvíta-Rússlandi að fljúga til landa sambandsins vegna handtöku [[Raman Pratasevitsj|Ramans Pratasevitsj]].
* [[24. maí]] - Herforingjar frömdu [[valdaránið í Malí 2021|valdarán í Malí]] og steyptu forseta og forsætisráðherra af stóli.
* [[29. maí]] - [[Chelsea F.C.]] sigraði [[Meistaradeild Evrópu]] með 1-0 sigri á [[Manchester City]].

===Júní===

* [[5. júní]] - [[G7]]-ríkin féllust á 15% [[lágmarksskattur|lágmarksskatt]] á fyrirtæki til að koma í veg fyrir [[skattaundanskot]] alþjóðafyrirtækja.
* [[7. júní]] - [[Trojan Shield-aðgerðin]]: Yfir 800 meðlimir glæpasamtaka voru handteknir í samræmdum aðgerðum lögregluliða í 16 löndum.
* [[9. júní]] - [[Þing El Salvador]] samþykkti að gera [[Bitcoin]] að lögeyri í landinu samhliða Bandaríkjadal.
* [[10. júní]] - [[Hringmyrkvi]] sást frá [[Grænland]]i, [[Norðurpóllinn|Norðurpólnum]] og [[Austurlönd Rússlands|Austurlöndum Rússlands]].
* [[11. júní]] - [[Evrópukeppnin í knattspyrnu 2021]] var sett í 11 Evrópulöndum.
* [[12. júní]] – [[Christian Eriksen]], lykilmaður í danska knattspyrnulandsliðinu, hneig niður í miðjum leik vegna hjartaáfalls
* [[13. júní]] – [[Naftali Bennett]] tók við embætti forsætisráðherra Ísraels af Benjamin Netanyahu.
* [[17. júní]] - [[Geimferðastofnun Kína]] sendi fyrstu þrjá geimfarana til geimstöðvarinnar [[Tiangong]].
* [[18. júní]] – [[Ebrahim Raisi]] var kjörinn forseti Írans.
* [[21. júní]] - [[Sænska þingið]] samþykkti [[vantraust]] á forsætisráðherra [[Stefan Löfven]], sem var í fyrsta sinn í sögu Svíþjóðar sem slíkt gerist.
* [[24. júní]] - 89 létust þegar fjölbýlishús í [[Surfside]] í Flórída hrundi.
* [[25. júní]] - [[Þór Þorlákshöfn]] varð Íslandsmeistari í [[Körfuknattleikur|körfubolta]] í fyrsta sinn eftir að hafa sigrað [[Keflavík, íþrótta- og ungmennafélag|Keflavík]] 3-1 í úrslitaviðureign.
* [[28. júní]] - [[Stríðið í Tígraí]]: [[Varnarlið Tigraí]] hertók höfuðborg héraðsins [[Mekelle]] skömmu eftir að stjórnarher Eþíópíu hafði lýst yfir vopnahléi.
* [[29. júní]] - Fjöldi bólusettra við [[COVID-19]] náði 3 milljörðum á heimsvísu.

===Júlí===	

* [[3. júlí]] - Eftir mikla hitabylgju í Norður-Ameríku sem olli dauða 600 manna, kveiktu eldingar yfir 130 [[gróðureldur|gróðurelda]] í [[Vestur-Kanada]].
* [[5. júlí]] - Yfir 1.000 afganskir hermenn flúðu til [[Tadsíkistan]] eftir átök við [[Talíbanar|Talíbana]].
* [[7. júlí]] – [[Jovenel Moïse]], forseti [[Haítí]], var skotinn til bana á heimili sínu af hópi erlendra málaliða.
* [[8. júlí]] - Fjöldi andláta vegna [[COVID-19]] náði 4 milljónum á heimsvísu.
* [[9. júlí]] - [[Stefan Löfven]] tók aftur við sem forsætisráðherra Svíþjóðar.
* [[11. júlí]] - Ítalía sigraði [[Evrópukeppnin í knattspyrnu 2021|Evrópukeppnina í knattspyrnu 2021]] með 4-3 sigri á Englandi eftir vítaspyrnukeppni.
* [[12. júlí]] - [[Flóðin í Evrópu 2021]]: 229 fórust í Þýskalandi, Belgíu og Rúmeníu eftir miklar rigningar og flóð.
* [[18. júlí]] - [[Pegasusverkefnið]]: Alþjóðleg rannsókn leiddi í ljós að margar ríkisstjórnir notuðu [[njósnabúnaður|njósnabúnað]] frá ísraelska fyrirtækinu [[NSO Group]] til að fylgjast með stjórnarandstæðingum, blaðamönnum og aðgerðasinnum.
* [[19. júlí]] - [[Jeff Bezos]], bróðir hans, Mark, hinn [[Oliver Daemen]] (18 ára) og [[Wally Funk]] (82 ára), fóru út í geim á vegum [[Blue Origin]] með [[New Shepard]]-eldflaug. Daemen og Funk urðu þar með yngsta og elsta manneskjan sem fer út í geim.
* [[19. júlí]] - [[Pedro Castillo]] tók við embætti forseta Perú.
* [[23. júlí]] - [[Sumarólympíuleikarnir 2020]] voru settir í Tókýó, ári á eftir áætlun.
* [[25. júlí]] - Forseti Túnis, [[Kais Saied]], rak forsætisráðherra landsins og gerði hlé á starfsemi þingsins eftir langvinn mótmæli.
* [[29. júlí]] - Rússneska geimrannsóknarstöðin [[Nauka (rannsóknarstöð)|Nauka]] var fest við Alþjóðlegu geimstöðina eftir 17 ára þróun.

===Ágúst===

* [[3. ágúst]] - [[Gróðureldar]] hófust á [[Grikkland]]i eftir sögulega hitabylgju.
* [[4. ágúst]] - Hvítrússneski spretthlauparinn [[Krystsina Tsimanouskaya]] fékk pólitískt hæli í Póllandi.
* [[5. ágúst]] - [[Stríðið í Tígraí]]: [[Varnarher Tígraí]] lagði bæinn [[Lalibela]] undir sig.
* [[9. ágúst]] - [[Milliríkjanefnd um loftslagsbreytingar]] gaf út 6. matsskýrslu sína þar sem fram kom að athafnir manna hefðu víðtæk og varanleg áhrif á loftslag.
* [[9. ágúst]] - [[Sporvagnakerfi Tampere]] hóf starfsemi í Finnlandi.
* [[14. ágúst]] – [[Jarðskjálftinn á Haítí 2021|Jarðskjálfti]] að stærð 7,2 skall á Haítí og olli yfir 2.000 dauðsföllum.
* [[15. ágúst]] – [[Stríðið í Afganistan (2001–2021)]]: [[Talíbanar]] hertóku [[Kabúl]], höfuðborg [[Afganistan]]s.
* [[24. ágúst]] - [[Sumarólympíuleikar fatlaðra 2021]] hófust í Tókýó í Japan.
* [[26. ágúst]] - [[Stríðið í Afganistan (2001–2021)]]: 182 létust, þar af 13 bandarískir hermenn, þegar sjálfsmorðssprengjuárás var gerð á [[Kabúlflugvöllur|Kabúlflugvöll]].
* [[30. ágúst]] – Stjórn [[Knattspyrnusamband Íslands|Knattspyrnusambands Íslands]] sagði af sér eftir að hafa hlotið harða gagnrýni fyrir að hafa þagað um og reynt að hylma yfir ofbeldisbrot leikmanna karlalandsliðsins.
* [[30. ágúst]] - [[Stríðið í Afganistan (2001–2021)]]: Bandaríkjamenn drógu síðustu hermenn sína frá Kabúlflugvelli í Afganistan.

===September===

* [[5. september]] - [[Valdaránið í Gíneu 2021]]: [[Alpha Condé]], forseta Gíneu, var haldið af flokki málaliða undir stjórn herforingjans [[Mamady Doumbouya]].
* [[5. september]] - [[El Salvador]] varð fyrsta landið í heiminum sem tók [[Bitcoin]] upp sem opinberan gjaldmiðil.
* [[13. september]] – Þingkosningar fóru fram í [[Noregur|Noregi]]. Vinstriblokkin með [[Verkamannaflokkurinn (Noregur)|Verkamannaflokk]] [[Jonas Gahr Støre|Jonasar Gahr Støre]] í fararbroddi vann sigur á hægristjórn [[Erna Solberg|Ernu Solberg]].
* [[14. september]] – Kosið var í Kaliforníu um það hvort [[Gavin Newsom]] fylkisstjóra yrði vikið úr embætti. Rúmur meirihluti kaus að leyfa Newsom að sitja áfram.
* [[15. september]] - Bandaríkin, Ástralía og Bretland undirrituðu þríhliða varnarsamninginn [[AUKUS]] til að mynda mótvægi við vaxandi umsvifum [[Kína]].
* [[16. september]] - Mannaða geimfarið *Inspiration4* frá [[SpaceX]] flaug með fjóra áhafnarmeðlimi á braut um jörðu í þrjá daga.
* [[19. september]] - Þingkosningar voru haldnar í [[Rússland]]i. [[Sameinað Rússland]] fékk næstum helming atkvæða.
* 19. september - Eldfjallið [[Cumbre Vieja]] á [[La Palma]] gaus.
* [[20. september]] – Snemmbúnar þingkosningar voru haldnar í [[Kanada]]. [[Frjálslyndi flokkurinn (Kanada)|Frjálslyndi flokkurinn]] undir stjórn [[Justin Trudeau|Justins Trudeau]] forsætisráðherra hélt flestum sætum á kanadíska þinginu en endurheimti ekki meirihluta.
* 20. september – Rúandski stjórnarandstæðingurinn [[Paul Rusesabagina]] var dæmdur í 25 ára fangelsi fyrir hryðjuverkastarfsemi.
* [[22. september]] – [[Grímseyjarkirkja]] brann til grunna. Kirkjan var reist árið 1867. Ekkert manntjón varð í eldsvoðanum.
* [[25. september]] – [[Alþingiskosningar 2021|Alþingiskosningar]] voru haldnar á Íslandi. [[Ráðuneyti Katrínar Jakobsdóttur|Ríkisstjórn]] [[Vinstrihreyfingin – grænt framboð|Vinstri grænna]], [[Sjálfstæðisflokkurinn|Sjálfstæðisflokksins]] og [[Framsóknarflokkurinn|Framsóknarflokksins]] hélt þingmeirihluta og Framsóknarflokkurinn bætti við sig fimm þingmönnum.
* [[26. september]] – Þingkosningar voru haldnar í [[Þýskaland]]i. [[Jafnaðarmannaflokkurinn (Þýskaland)|Jafnaðarmannaflokkurinn]] undir forystu [[Olaf Scholz|Olafs Scholz]] vann flest sæti.
* 26. september - [[Hjónaband samkynhneigðra|Hjónabönd samkynhneigðra]] voru leyfð í [[Sviss]] í kjölfar þjóðaratkvæðagreiðslu.

===Október===

* [[1. október]] - Heimssýningin [[Expo 2020]] hófst í Dúbaí. Henni hafði verið frestað um ár vegna COVID-19-faraldursins.
* [[3. október]] - Sænski listamaðurinn [[Lars Vilks]] lést ásamt tveimur lífvörðum í bílslysi hjá [[Markaryd]].
* [[5. október]] - [[Roskosmos]] sendi [[Sojús MS-19]]-leiðangurinn til Alþjóðlegu geimstöðvarinnar með tvo myndatökumenn frá [[Stöð 1 (Rússlandi)|Stöð 1]] í Rússlandi.
* [[6. október]] - Alþjóðaheilbrigðisstofnunin samþykkti fyrsta bóluefnið gegn [[malaría|malaríu]].
* [[9. október]] – [[Sebastian Kurz]], kanslari [[Austurríki]]s, sagði af sér vegna spillingarrannsóknar.
* [[10. október]] - Frakkland sigraði [[Þjóðadeildin]]a 2021 með 2-1 sigri á Spáni.
* [[13. október]] - [[Fjöldamorðin í Kongsberg]]: Espen Andersen Bråthen myrti fimm manneskjur og særði aðrar þrjár með hníf og boga og örvum í bænum Kongsberg í Noregi.
* [[15. október]] - Breski stjórnmálamaðurinn [[David Amess]] var stunginn til bana í [[Leigh-on-Sea]]. Ali Harbi Ali, 25 ára Breti af sómölskum uppruna, var dæmdur fyrir morðið.
* [[16. október]] - Geimkönnunarfarið [[Lucy (geimfar)|Lucy]] var sent af stað til að kanna [[Trójusmástirni]]n.
* [[21. október]] - Við tökur á kvikmyndinni *Rust* hljóp skot úr byssu sem leikarinn [[Alec Baldwin]] hélt á með þeim afleiðingum að myndatökukonan [[Halyna Hutchins]] lést.
* 21. október - Sænski rapparinn [[Einár]] var skotinn til bana í Stokkhólmi.
* [[23. október]] - [[Kólumbíuher]] handsamaði [[Dario Antonio Úsuga]], einn helsta eiturlyfjabarón landsins.
* [[25. október]] – Herinn í [[Súdan]] framdi valdarán gegn borgaralegri bráðabirgðastjórn landsins og handtók [[Abdalla Hamdok]] forsætisráðherra.
* [[31. október]] - [[Loftslagsráðstefna Sameinuðu þjóðanna 2021]] hófst í Glasgow í Skotlandi.

=== Nóvember ===

* [[1. nóvember]] - Skráð andlát vegna [[COVID-19]] náðu 5 milljónum á heimsvísu.
* [[11. nóvember]] - [[SpaceX]] sendi fjóra meðlimi leiðangursins [[Expedition 66]] til Alþjóðlegu geimstöðvarinnar.
* [[13. nóvember]] - 197 lönd undirrituðu [[Glasgow-loftslagssamningurinn|Glasgow-loftslagssamninginn]].
* [[14. nóvember]] - Óvenjumiklar rigningar ollu [[flóðin í norðvesturríkjunum 2021|flóðum]] í norðvesturríkjum Bandaríkjanna.
* [[16. nóvember]] - Rússar voru gagnrýndir harðlega eftir að prófanir á flaugum til að granda [[gervihnöttur|gervihnöttum]] mynduðu ský af [[geimrusl]]i sem ógnaði Alþjóðlegu geimstöðinni.
* [[21. nóvember]] – [[Abdalla Hamdok]] var aftur gerður forsætisráðherra Súdans eftir viðræður við valdaránsmenn úr hernum sem steyptu honum af stóli í október.
* [[23. nóvember]] – Blóðtaka úr [[Blóðmeri|blóðmerum]] var stöðvuð á fimm stöðum á Íslandi eftir að myndbönd bárust frá dýraverndunarsamtökum um illa meðferð á merum.
* 23. nóvember - 46 norðurmakedónskir ferðamenn létust í [[rútuslysið í Búlgaríu 2021|rútuslysi]] í Búlgaríu.
* [[24. nóvember]] - [[DART-tilraunin]]: NASA sendi geimfar sem á að breyta braut loftsteins með því að rekast á hann.
* [[26. nóvember]] - Alþjóðaheilbrigðisstofnunin flokkaði [[SARS-CoV-2-Omikron]] sem COVID-19-afbrigði til að hafa sérstakar áhyggjur af.
* [[28. nóvember]] – [[Annað ráðuneyti Katrínar Jakobsdóttur|Önnur ríkisstjórn Katrínar Jakobsdóttur]] tók við völdum. [[Vinstrihreyfingin – grænt framboð|Vinstri hreyfingin grænt framboð]], [[Sjálfstæðisflokkurinn|Sjálfstæðisflokkur]] og [[Framsóknarflokkurinn|Framsóknarflokkur]] eiga aðild að ríkisstjórninni en flokkarnir hafa setið í stjórn frá 2017.
* 28. nóvember – Stjórnarandstæðingurinn [[Xiomara Castro]] var kjörin forseti [[Hondúras]], fyrst kvenna.
* [[30. nóvember]] – Eyríkið [[Barbados]] lýsti yfir stofnun lýðveldis. Landstjórinn [[Sandra Mason]] varð fyrsti forseti landsins og tók við embætti þjóðhöfðingja af [[Elísabet 2. Bretadrottning|Elísabetu 2. Bretadrottningu]].
* 30. nóvember – [[Magdalena Andersson]] tók við embætti forsætisráðherra Svíþjóðar, fyrst kvenna.

===Desember===

* [[4. desember]] - Íslenska landsliðið í [[hópfimleikar|hópfimleikum]] vann gullverðlaun í hópfimleikum kvenna og silfur í hópfimleikum karla á Evrópumótinu í [[TeamGym]] í Portúgal.
* [[8. desember]] – [[Olaf Scholz]] tók við embætti [[Kanslari Þýskalands|kanslara Þýskalands]]. [[Angela Merkel]] lét af embætti eftir sextán ára valdatíð.
* [[10. desember]] - [[Magnus Carlsen]] vann sinn 5. heimsmeistaratitil í skák með sigri á rússneska skákmeistaranum [[Jan Nepomnjastsjíj]].
* [[12. desember]] - Yfirgnæfandi meirihluti þátttakenda hafnaði sjálfstæði í þriðju og síðustu [[þjóðaratkvæðagreiðsla um sjálfstæði Nýju-Kaledóníu|þjóðaratkvæðagreiðslunni]] um sjálfstæði [[Nýja-Kaledónía|Nýju-Kaledóníu]].
* 12. desember - Hollenski ökuþórinn [[Max Verstappen]] vann bikarmeistaramót ökumanna í [[Formúla 1|Formúlu 1]]-kappakstrinum.
* [[13. desember]] - Danski fyrrum ráðherrann [[Inger Støjberg]] var dæmd í 60 daga fangelsi fyrir brot á lögum um ráðherraábyrgð.
* [[19. desember]] – [[Gabriel Boric]] var kjörinn forseti [[Chile]].
* [[25. desember]] - [[James Webb-geimsjónaukinn]] var sendur út í geim með [[Ariane 5]]-geimflaug frá Evrópsku geimferðastofnuninni.
* [[26. desember]] - Hitamet var slegið í [[Alaska]] þegar 19,4 gráðu hiti mældist á [[Kodiak-eyja|Kodiak-eyju]].

==Dáin==
* [[5. janúar]] – [[Jonas Neubauer]], bandarískur *Tetris''-spilari (f. 1981).
* 11. janúar – Stacy Title, bandarísk leikkona, leikstjóri, og framleiðandi (f. 1964).
* 13. janúar – Sigfried Fischbacher, þýsk-bandarískur töframaður (f. 1939).
* 16. janúar – Phil Spector, bandarískur upptökustjóri og útgefandi (f. 1939).
* 18. janúar – Svavar Gestsson, íslenskur stjórnmálamaður (f. 1944).
* 23. janúar – Hal Holbrook, bandarískur leikari (f. 1925).
* 24. janúar – Jóhannes Eðvaldsson, íslenskur knattspyrnumaður (f. 1950).
* 3. febrúar – Birgir Lúðvíksson, fv. formaður Knattspyrnufélagsins Fram (f. 1937).
* 5. febrúar - Christopher Plummer, kanadískur leikari (f. 1929).
* 14. febrúar – Carlos Menem, fyrrum forseti Argentínu (f. 1930).
* 17. febrúar – Rush Limbaugh, bandarískur útvarpsmaður (f. 1951).
* 7. mars – Lars Göran Petrov, sænskur tónlistarmaður (f. 1972).
* 17. mars – John Magufuli, forseti Tansaníu (f. 1959).
* 21. mars – Nawal El Saadawi, egypsk kvenréttindakona (f. 1931).
* 23. mars – Edmund Gettier, bandarískur heimspekingur (f. 1927).
* 7. apríl – Kai Nielsen, kanadískur heimspekingur (f. 1926).
* 9. apríl – Filippus prins, hertogi af Edinborg (f. 1921).
* 16. apríl – Guðmundur St. Steingrímsson, íslenskur djasstrommuleikari (f. 1929).
* 19. apríl – Walter Mondale, fyrrum varaforseti Bandaríkjanna (f. 1928).
* 28. apríl – Michael Collins, bandarískur geimfari (f. 1930).
* 27. maí – Poul Schlüter, fyrrum forsætisráðherra Danmerkur (f. 1929).
* 14. júní – Gunnar Ingi Birgisson, íslenskur stjórnmálamaður (f. 1947).
* 24. júní – Benigno Aquino III, fyrrum forseti Filippseyja (f. 1960).
* 26. júní – Mike Gravel, bandarískur stjórnmálamaður (f. 1930).
* 29. júní – Donald Rumsfeld, fyrrum varnarmálaráðherra Bandaríkjanna (f. 1932).
* 7. júlí – Jovenel Moïse, forseti Haítí (f. 1968).
* 9. júlí – Þórunn Egilsdóttir, íslensk stjórnmálakona (f. 1964).
* 26. júlí - Joey Jordison, bandarískur trommari (f. 1975).
* 19. ágúst – Raoul Cauvin, belgískur myndasöguhöfundur (f. 1938).
* 20. ágúst – Styrmir Gunnarsson, íslenskur ritstjóri (f. 1938).
* 24. ágúst – Charlie Watts, enskur trommari (f. 1941).
* 2. september – Mikis Þeódórakis, grískt tónskáld (f. 1925).
* 6. september – Jean-Paul Belmondo, franskur leikari (f. 1933).
* 10. september – Jorge Sampaio, fyrrum forseti Portúgals (f. 1939).
* 10. september – Jón Sigurðsson, íslenskur stjórnmálamaður (f. 1946).
* 15. september – Álfrún Gunnlaugsdóttir, íslenskur rithöfundur og bókmenntafræðingur (f. 1938).
* 16. september – Vilborg Dagbjartsdóttir, íslenskur rithöfundur (f. 1930).
* 17. september – Abdelaziz Bouteflika, fyrrum forseti Alsír (f. 1937).
* 18. október – Colin Powell, fyrrum utanríkisráðherra Bandaríkjanna (f. 1937).
* 20. október – Mihaly Csikszentmihalyi, ungverskur og bandarískur sálfræðingur (f. 1934).
* 26. október – Mort Sahl, bandarískur leikari (f. 1927).
* 11. nóvember – Frederik Willem de Klerk, fyrrum forseti Suður-Afríku (f. 1936).
* 23. nóvember – Chun Doo-hwan, fyrrum forseti Suður-Kóreu (f. 1931).
* 30. nóvember – Jón Sigurbjörnsson, íslenskur leikari (f. 1922).
* 5. desember – Bob Dole, bandarískur stjórnmálamaður (f. 1923).
* 6. desember – Kåre Willoch, fyrrum forsætisráðherra Noregs (f. 1928).
* 11. desember - Fjölnir Geir Bragason, íslenskur húðflúrari (f. 1965).
* 12. desember – Anne Rice, bandarískur rithöfundur (f. 1941).
* 14. desember – María Guðmundsdóttir, íslensk leikkona (f. 1935).
* 26. desember – Desmond Tutu, suður-afrískur biskup og aðgerðasinni (f. 1931).
* 28. desember – Harry Reid, bandarískur stjórnmálamaður (f. 1939).
* 31. desember – Betty White, bandarísk leikkona (f. 1922).

## Nóbelsverðlaunin
* Bókmenntir: Abdulrazak Gurnah
* Efnafræði: Benjamin List og David MacMillan
* Eðlisfræði: Syukuro Manabe, Klaus Hasselmann og Giorgio Parisi
* Friðarverðlaun: Maria Ressa og Dmítríj Múratov
* Hagfræði: David Card, Joshua Angrist og Guido Imbens
* Lífeðlis- og læknisfræði: David Julius og Ardem Patapoutian